《题松涧图》
元代·陈樵

郁郁涧上松，磊磊涧中石。石泉有馀韵，松枝有馀色。

高人事幽讨，结庐此栖息。欹枕听潺湲，开轩盼溶碧。

俛仰欣有契，足以愒昕夕。我亦厌尘嚣，久焉慕岑寂。

他年倘相过，勿谓予生客。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。